مجارستون اتا کشور مرکزی اروپای دله هسه. ونه پایتخت بوداپست شهر هسه. وه اتاکمه شه غربی همسایه توم، اتریش گت‌تر هسه و حدود ۱۰ میلیون نفر جمعیت دارنه. دیگه کشورونی که ونه جا هم سامون هسنه اسلواکی، اوکراین، رومانی، صربستون، کرواسی و اسلوونی هسنه. مجارستون رسمی زوون مجاری زوون هسه. وه ۲۰۰۴ میلادی جا اروپای اتحادیه دله عضو هسه. مجاری زوون دله این کشور Magyarország (مجارستون) یا Magyar Köztársaság (مجارستون جمهوری) بخونس بونه.